Diari Oficial de la Generalitat Valenciana


Sumari del DOGV 8529, del 15-04-2019 (2019/3746)

RESOLUCIÓ de 4 d'abril de 2019, de la Gerència de la Universitat Jaume I de Castelló, per la qual es convoca concurs de mèrits, per a la provisió de llocs de treball de l'escala tècnica d'administració, grup A (subgrup A1), de la Universitat Jaume I.
----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8529

Data del DOGV
:   15-04-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/3746


Data del document
:   04-04-2019

Organisme emissor
:   Universitat Jaume I de Castelló

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 4 d'abril de 2019, de la Gerència de la Universitat Jaume I de Castelló, per la qual es convoca concurs de mèrits, per a la provisió de llocs de treball de l'escala tècnica d'administració, grup A (subgrup A1), de la Universitat Jaume I.  
 [2019/3746]  
Vacants els llocs de treball d'aquesta universitat dotats pressupostàriament i inclosos en la relació de llocs de treball del personal d'administració i serveis de la Universitat Jaume I, la provisió dels quals correspon portar a efecte pel procediment de concurs d'acord amb el Reial decret legislatiu 5/2015, pel qual s'aprova el text refós de la Llei de l'Estatut Bàsic de l'Empleat Públic, la Llei 10/2010, de 9 de juliol, de la Generalitat, d'ordenació i gestió de la funció pública valenciana i el Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, aquesta Gerència, en virtut de les competències delegades per la rectora, d'acord amb el que es disposa en la normativa vigent, així com en les normes establides en aquesta convocatòria, ha resolt convocar concurs de mèrits per a la provisió dels llocs de treball indicats en l'annex I i annex II d'aquesta convocatòria, d'acord amb les bases següents.  
  
  
Bases de la convocatòria  
  
Primera. Participants  
Pot participar en aquest concurs el personal funcionari de carrera de l'escala tècnica d'administració, grup A (subgrup A1), de la Universitat Jaume I de Castelló, siga quina siga la seua situació administrativa, excepte les persones que estiguen en situació de suspensió ferma i en excedència voluntària per interès particular durant el termini legal obligatori de permanència en la dita situació.  
Les persones aspirants hauran de reunir els requisits i les condicions dels llocs de treball especificats en l'annex I i l'annex II a la data de finalització del termini de presentació de sol·licituds de participació.  
  
  
Segona. Vacants i característiques  
Es convoquen a concurs de mèrits els llocs vacants que figuren en l'annex I i annex II d'aquesta convocatòria.  
  
Tercera. Sol·licitud i documentació que cal aportar  
Les persones interessades han de presentar una sol·licitud per via electrònica a través del Registre electrònic de la Universitat Jaume I:  
https://ujiapps.uji.es/reg/rest/publicacion/solicitud\_generica  
En la sol·licitud genèrica s'indicaran:  
a) Dades personals.  
b) Expose: que són certes les dades consignades en aquesta i que reunisc els requisits establits en aquesta convocatòria.  
c) Sol·licite: la participació en el concurs de mèrits, per a la provisió de llocs de treball de l'escala tècnica d'administració, convocada per Resolució de 4 d'abril de 2019, amb el codi 17401.  
d) Destinació: Servei de Recursos Humans.  
En la sol·licitud genèrica electrònica s'haurà d'incloure com a document adjunt la «Sol·licitud de participació en concursos per a la provisió de llocs de treball», indicant l'ordre de preferència dels llocs a què s'opta i la participació pel sistema de resultes, si és el cas, d'acord amb el model que figura en l'adreça següent:  
https://bit.ly/2GCbojp  
A aquest efecte, la persona interessada haurà de revisar les dades incloses en el seu expedient personal a través de l'aplicació IGLU (Recursos Humans > Expedient Laboral > Expedient) i comprovar que estan complets.  
A la sol·licitud també s'haurà d'adjuntar, en el cas que la informació que figura en l'expedient personal siga incorrecta, la documentació original i còpia de les dades no incloses o inexactes, perquè siguen tingudes en compte en la valoració dels mèrits.  
Si, una vegada resolt el concurs, el personal aspirant no obté el lloc indicat en la sol·licitud, podrà optar a les resultes que es produïsquen. Així mateix, optaran a resultes aquells aspirants que no hagen sol·licitat la vacant oferida però que hagen indicat la seua voluntat de participar en el concurs. Per a això, en la sol·licitud de participació s'haurà d'indicar aquesta opció, així com la classificació dels llocs de treball en què es desitja participar pel sistema de resultes, si és el cas.  
Les persones participants poden desistir de la sol·licitud dins del termini de presentació de sol·licituds. Després que haja transcorregut aquest termini no s'acceptarà cap desistiment i les persones participants quedaran vinculades al resultat del concurs.  
  
Quarta. Termini i lloc de presentació  
Les sol·licituds i la documentació per a participar en aquest procediment es presentaran en el Registre electrònic de la Universitat Jaume I, en el termini de 10 dies hàbils, comptadors des de l'endemà de la publicació d'aquesta convocatòria en el Diari Oficial de la Generalitat Valenciana.  
Per a presentar la sol·licitud per via electrònica és necessari posseir un certificat digital de firma electrònica, DNI electrònic o el sistema d'identificació CLAVE. La sol·licitud es formalitzarà en línia a través del registre electrònic de la Universitat Jaume I:  
https://ujiapps.uji.es/reg/rest/publicacion/solicitud\_generica  
  
Cinquena. Barem de mèrits  
El concurs de mèrits es resoldrà per l'aplicació de la Normativa sobre barems generals d'aplicació en els concursos de mèrits per a la provisió de llocs de treball del personal d'administració i serveis de la Universitat Jaume I i en les borses de treball que s'especifica,(adaptada a les modificacions aprovades pel Consell de Govern de la Universitat Jaume I, en la sessió núm. 38 de 25 de febrer de 2010, en la sessió núm. 41 de 10 de desembre de 2013 i en la sessió núm. 1 de 26.01.2017). Aquest barem es pot consultar en la següent adreça electrònica:  
  
https://bit.ly/2SPcM8N  
Tenint en compte el lloc oferit, el barem aplicable serà el que es regula en els articles 6 i 7 de la mencionada normativa, que s'adjunta en l'annex I i annex II.  
En cas d'empat s'adjudicaran les places d'acord amb les regulacions de l'article 9 de la normativa mencionada anteriorment.  
  
Sisena. Comissió de valoració  
La comissió de valoració tindrà l'estructura que figura en l'annex III d'aquesta convocatòria.  
El funcionament de la comissió de valoració s'ajustarà al que estableix la Llei 40/2015, d'1 d'octubre, de règim jurídic del sector públic.  
  
Els successius anuncis relacionats amb aquesta convocatòria i els acords de la comissió de valoració es publicaran en el Tauler d'Anuncis Oficials de la Universitat Jaume I (TAO), «Convocatòries PAS», i en la següent adreça electrònica del Servei de Recursos Humans: https://www.uji.es/serveis/rrhh/.  
  
Setena. Adjudicació i presa de possessió  
La comissió de valoració, immediatament abans de redactar la proposta de resolució, posarà de manifest a les persones interessades, en el Tauler d'Anuncis Oficials de la Universitat Jaume I (TAO) i en l'adreça electrònica del Servei de Recursos Humans indicada la puntuació adjudicada en els distints apartats de valoració del concurs.  
  
Les persones interessades podran, en un termini de 10 dies hàbils, al·legar i justificar el que consideren pertinent davant de la comissió de valoració del concurs.  
La comissió de valoració elevarà la proposta de resolució amb les puntuacions obtingudes per cada aspirant a la Gerència de la Universitat la qual, a la vista d'aquesta, dictarà la resolució del concurs que corresponga.  
La destinació adjudicada serà irrenunciable, exceptuant que abans de la finalització del termini de presa de possessió s'haguera obtingut un altre lloc mitjançant convocatòria pública o transcórreguen més de 12 mesos entre la convocatòria i la resolució del concurs. En el primer cas, la persona adjudicatària estarà obligada a comunicar al Servei de Recursos Humans el lloc que haja triat dins del termini de la presa de possessió.  
La presa de possessió per la persona adjudicatària d'aquest concurs es produirà únicament en el moment en què la plaça convocada es trobe vacant a tots els efectes.  
  
Huitena. Recursos  
Contra aquesta resolució, que esgota la via administrativa, les persones interessades poden interposar recurs contenciós administratiu davant del Jutjat Contenciós Administratiu de Castelló de la Plana, d'acord amb els articles 8 i 14 de la Llei 29/1998, de 13 de juliol, reguladora de la jurisdicció contenciosa administrativa, en el termini de dos mesos comptadors des de l'endemà de la notificació.  
No obstant això, es pot interposar un recurs de reposició, davant de la rectora, en el termini d'un mes comptador des de l'endemà de la notificació; en aquest cas no es pot interposar el recurs contenciós administratiu mencionat en l'apartat anterior fins que no es dicte una resolució expressa o presumpta del recurs de reposició, d'acord amb els articles 123 i següents de la Llei 39/2015, d'1 d'octubre, del procediment administratiu comú de les administracions públiques.  
  
Contra els acords de la comissió de valoració es podrà interposar recurs d'alçada davant de la rectora en el termini d'un mes comptador des de l'endemà de la publicació o notificació, d'acord amb els articles 121 i següents de la Llei 39/2015, d'1 d'octubre.  
  
Castelló de la Plana, 4 d'abril de 2019.- La rectora, p. d. (R 12.06.2018, DOGV 14 de juny), el gerent: Andrés Marzal Varó.  
   
  
  
ANNEX I  
Llocs vacants de l'escala tècnica d'administració, sector administració general, i barem.  
  
Lloc 10574  
Denominació del lloc Tècnic/a superior jurídic  
Departament/Servei Assessoria Jurídica  
Sector FAG  
Grup A1  
Nivell 24  
Espec. E045  
Requisit 6, 15  
Jornada Matí  
  
Codi dels requisits:  
6. Coneixement de valencià de nivell C1 (suficiència).  
15. Posseir la titulació oficial acadèmica de llicenciatura o grau en Dret.  
  
Article 6. Barem per a la resta de llocs amb direcció, i altres llocs de nivell 24 o superior  
Per a fixar l'ordre de preferència en l'adjudicació de llocs convocats en els concursos per a la provisió de llocs de treball de direccions de secció, d'unitat, de negociat o altres llocs de direcció amb classificació equivalent, així com altres llocs de nivell 24 o superior, sense direcció, es valoraran els mèrits següents:  
A) Antiguitat i grau  
1. Antiguitat: es valorarà 0,05 punts per cada mes complet de serveis en actiu en les distintes administracions públiques, fins a un màxim de 9 punts. A aquests efectes, també es computaran els serveis reconeguts a l'empara del que disposa la Llei 70/1978, de 26 de desembre, de reconeixement dels serveis previs en l'administració pública.  
  
2. Grau: el grau personal consolidat per les persones aspirants es valorarà de la manera següent:  
a. Grau consolidat inferior al del lloc sol·licitat: 1 punt.  
b. Grau consolidat igual o superior al del lloc sol·licitat: 2 punts  
  
La puntuació màxima possible que es podrà obtenir en el present apartat serà, en conseqüència, d'11 punts.  
B) Formació  
1. Títols acadèmics oficials: qualsevol titulació acadèmica d'igual o superior nivell a l'exigit per a pertànyer al respectiu grup de titulació, exclosa la que va servir per a això, amb un màxim de 3 punts. A aquest efecte, i en el cas que el lloc es trobe adscrit a dos grups de titulació, es considerarà com a exigida la titulació corresponent al grup superior.  
  
La puntuació s'obtindrà segons l'escala següent:  
Màster, llicenciatura o equivalent: 3 punts.  
Grau: 2 punts  
Diplomatura, enginyeria tècnica, arquitectura tècnica o equivalent: 1,5 punts.  
2. Cursos de formació i perfeccionament: es valoraran els cursos de formació i perfeccionament, a raó de 0,02 punts per hora amb un mínim de 3 hores per acció formativa i un màxim de 100 hores per acció formativa que hagen sigut cursats o impartits per la persona interessada, i que hagen sigut convocats o homologats per qualsevol centre o organisme oficial de formació d'empleats públics, fins a un màxim de 3 punts.  
  
En cap cas es puntuaran en el present subapartat ni en l'anterior els cursos de valencià i d'idiomes, ni els cursos pertanyents a una carrera universitària, cursos de doctorat i els dels diferents instituts de les universitats, quan formen part del pla d'estudis del centre, ni els cursos derivats de processos selectius, promoció interna, plans d'ocupació i adaptació del règim jurídic a la naturalesa dels llocs que s'ocupen.  
  
Així mateix, i en el supòsit de cursos impartits, aquests es valoraran només una vegada, i no seran susceptibles de ser valorades successives edicions d'un mateix curs.  
3. Valencià: el coneixement del valencià es valorarà fins a un màxim de 2,5 punts prèvia acreditació d'estar en possessió de la corresponent certificació expedida o homologada per la Junta Qualificadora de Coneixements de Valencià, d'acord amb l'escala següent:  
  
- Certificació de nivell C2 (superior): 1,25 punts.  
- Cursos específics: màxim 1,25 punts a raó de 0,01 punts per hora d'acció formativa certificada amb un mínim de 3 hores per acció formativa i un màxim de 100 hores per acció formativa.  
4. Idiomes comunitaris: es valorarà fins a un màxim de 3,5 punts, d'acord amb les taules d'equivalències establides per acord del Consell de Govern de data 24 d'abril de 2008, segons l'escala següent:  
  
  
Nivell A1: 0,25 punts  
Nivell A2: 0,50 punts  
   
Nivell B1.1: 0,75 punts  
Nivell B1.2: 1,00 punts  
   
Nivell B2.1: 1,50 punts  
Nivell B2.2: 2 punts  
   
Nivell C1: 2,1 punts  
Nivell C2.1: 2,2 punts  
Nivell C2.2: 2,5 punts  
  
  
D'un mateix idioma comunitari no es podran obtenir més de 2,5 punts.  
La puntuació màxima possible que es podrà obtenir en el present apartat serà, en conseqüència, de 12 punts.  
C) Mèrits específics  
En cada convocatòria s'establiran els mèrits específics que s'han de valorar per als llocs que es convoquen, que podran consistir, alternadament o conjuntament, en els següents:  
1. Les titulacions acadèmiques i els cursos de formació que s'indiquen, en matèries que estiguen relacionades amb les funcions del lloc, i que es valoraran segons el que es dispose en la respectiva convocatòria, fins a un màxim de 3 punts, d'acord amb l'escala següent:  
a. Titulacions acadèmiques i cursos de 100 o més hores de duració, entre un mínim d'1,5 i un màxim de 2,5 punts.  
b. Cursos de duració igual o superior a 15 hores i inferior a 100 hores, entre un mínim de 0,5 i un màxim d'1,5 punts.  
Les titulacions acadèmiques seran sempre diferents de les que poguera tenir el lloc de treball com a requisit, i d'igual o superior nivell al de les exigides per a pertànyer al grup de titulació respectiu.  
2. L'experiència en l'exercici de llocs amb funcions iguals o semblants, o amb nivells de responsabilitat iguals o superiors, i que es valorarà segons el que es dispose en la respectiva convocatòria, fins a un màxim de 3 punts, a raó d'entre 0,10 i 0,20 punts per mes complet de serveis.  
La puntuació màxima que es podrà obtenir per aquest apartat serà, en conseqüència, de 6 punts.  
D) Entrevista  
Les convocatòries podran establir per a alguns llocs en què es considere convenient, en funció de les seues característiques, la valoració del resultat d'una entrevista, fins a un màxim de 3 punts, la qual tractarà sobre el contingut d'una memòria prèviament presentada, en la qual la persona aspirant haurà d'exposar un pla per a exercir funcions del lloc objecte del concurs i les seues possibles iniciatives sobre el mateix, així com sobre qualsevol mèrit no inclòs en les bases de la convocatòria i que estima que ha de ser tingut en consideració. L'extensió màxima de la memòria podrà fixar-se en la convocatòria, i l'assignació de punts en l'entrevista serà motivada sempre per la comissió de valoració.  
  
En la convocatòria es podrà establir que a aquesta prova només podran accedir les persones que hagen obtingut en els anteriors apartats la puntuació mínima que es fixe.  
La puntuació màxima possible que es podrà obtenir per tots els apartats d'aquest barem serà de 32 punts.  
  
  
  
ANNEX II  
Llocs vacants de l'escala tècnica d'administració, sector administració general, i barem  
  
Codi dels requisits:  
6. Coneixement de valencià de nivell C1 (suficiència).  
  
  
Article 7. Barem per a la resta de llocs de treball  
Per a fixar l'ordre de preferència en l'adjudicació de la resta dels llocs de treball que es convoquen en els concursos es valoraran els mèrits següents:  
A) Antiguitat i grau  
1. Antiguitat: es valorarà 0,05 punts per cada mes complet de serveis en actiu en les distintes administracions públiques, fins a un màxim de 9 punts. A aquest efecte, també es computaran els serveis reconeguts a l'empara del que es disposa en la Llei 70/1978, de 26 de desembre, de reconeixement dels serveis previs en l'administració pública.  
  
2. Grau: el grau personal consolidat per les persones aspirants es valorarà de la manera següent:  
a. Grau consolidat inferior al del lloc sol·licitat: 1 punt.  
b. Grau consolidat igual o superior al del lloc sol·licitat: 2 punts.  
  
La puntuació màxima possible que es podrà obtenir en el present apartat serà, en conseqüència, d'11 punts.  
B) Formació  
1. Títols acadèmics oficials: qualsevol titulació acadèmica d'igual o superior nivell a l'exigit per a pertànyer al respectiu grup de titulació, exclosa la que va servir per a això, amb un màxim de 3 punts. A aquest efecte, i en el cas que el lloc es trobe adscrit a dos grups de titulació, es considerarà com a exigida la titulació corresponent al grup superior.  
  
La puntuació s'obtindrà segons l'escala següent:  
Màster, llicenciatura o equivalent: 3 punts.  
Grau: 2 punts  
Diplomatura, enginyeria tècnica, arquitectura tècnica o equivalent: 1,5 punts.  
Tècnic o tècnica superior o equivalent: 0,75 punts.  
FP II, tècnic o tècnica especialista, batxiller o equivalent: 0,50 punts.  
FP I o equivalent: 0,25 punts.  
2. Cursos de formació i perfeccionament: es valoraran els cursos de formació i perfeccionament, a raó de 0,02 punts per hora amb un mínim de 3 hores per acció formativa i un màxim de 100 hores per acció formativa que hagen sigut cursats o impartits per la persona interessada, i que hagen sigut convocats o homologats per qualsevol centre o organisme oficial de formació d'empleats públics, fins a un màxim de 3 punts.  
  
En cap cas es puntuaran en el present subapartat ni en l'anterior els cursos de valencià i d'idiomes, ni els cursos pertanyents a una carrera universitària, cursos de doctorat i els dels diferents instituts de les universitats, quan formen part del pla d'estudis del centre, ni els cursos derivats de processos selectius, promoció interna, plans d'ocupació i adaptació del règim jurídic a la naturalesa dels llocs que s'ocupen.  
  
Així mateix, i en el supòsit de cursos impartits, aquests es valoraran només una vegada, i no seran susceptibles de ser valorades successives edicions d'un mateix curs.  
3. Valencià: el coneixement del valencià es valorarà fins a un màxim de 2,5 punts prèvia acreditació d'estar en possessió de la corresponent certificació expedida o homologada per la Junta Qualificadora de Coneixements de Valencià, d'acord amb l'escala següent:  
  
- Certificació de nivell C2 (superior): 1,25 punts.  
- Cursos específics: màxim 1,25 punts a raó de 0,01 punts per hora d'acció formativa certificada amb un mínim de 3 hores per acció formativa i un màxim de 100 hores per acció formativa.  
4. Idiomes comunitaris: es valorarà fins a un màxim de 3,5 punts, d'acord amb les taules d'equivalències establides per acord del Consell de Govern de data 24 d'abril de 2008, segons l'escala següent:  
  
  
Nivell A1: 0,25 punts  
Nivell A2: 0,50 punts  
   
Nivell B1.1: 0,75 punts  
Nivell B1.2: 1,00 punts  
   
Nivell B2.1: 1,50 punts  
Nivell B2.2: 2 punts  
   
Nivell C1: 2,1 punts  
Nivell C2.1: 2,2 punts  
Nivell C2.2: 2,5 punts  
  
  
D'un mateix idioma comunitari no es podran obtenir més de 2,5 punts.  
La puntuació màxima possible que es podrà obtenir en el present apartat serà, en conseqüència, de 12 punts.  
C) Mèrits específics  
En cada convocatòria s'establiran els mèrits específics que cal valorar per als llocs que es convoquen, que podran consistir, alternadament o conjuntament, en els següents:  
1. Les titulacions acadèmiques i els cursos de formació que s'indiquen, en matèries que estiguen relacionades amb les funcions del lloc, i que es valoraran segons el que es dispose en la respectiva convocatòria, fins a un màxim de 3 punts, d'acord amb l'escala següent:  
a. Titulacions acadèmiques i cursos de 100 o més hores de duració, entre un mínim d'1,5 i un màxim de 2,5 punts.  
b. Cursos de duració igual o superior a 15 hores i inferior a 100 hores, entre un mínim de 0,5 i un màxim d'1,5 punts.  
Les titulacions acadèmiques seran sempre diferents de les que poguera tenir el lloc de treball com a requisit, i d'igual o superior nivell al de les exigides per a pertànyer al grup de titulació respectiu.  
2. L'experiència en l'exercici de llocs amb funcions iguals o semblants, o amb nivells de responsabilitat iguals o superiors, i que es valorarà segons el que es dispose en la respectiva convocatòria, fins a un màxim de 3 punts, a raó d'entre 0,10 i 0,20 punts per mes complet de serveis.  
La puntuació màxima que es podrà obtenir per aquest apartat serà, en conseqüència, de 6 punts.  
La puntuació màxima que es podrà obtenir per tots els apartats serà de 29 punts.  
  
  
ANNEX III  
Comissió de valoració  
  
President: el gerent de la Universitat Jaume I, o persona en qui delegue.  
Vocals: tres en representació de la Universitat Jaume I.  
Secretaria: un funcionari o funcionària de carrera del Servei de Recursos Humans, que actuarà com a secretari o secretària.  
La comissió de valoració suplent tindrà la mateixa estructura.